DA Den Europæiske Unions Tidende C 234/2

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2006/C 234/02)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

SAMMENFATNING

RÅDETS FORORDNING (EF) NR. 510/2006

Ansøgning om registrering i henhold til artikel 5 og artikel 17, stk. 2

»BANON«

EF-nr.: FR/PDO/005/0290/07.05.2003

BOB ( X ) BGB ( )

Resuméet er udarbejdet til oplysning. Interesserede parter kan indhente alle oplysninger i den fuldstændige udgave af varespecifikationen enten hos de nationale myndigheder nævnt i afsnit 1 eller hos Europa-Kommissionens tjenestegrene (1).

1. Medlemsstatens ansvarlige myndighed:

Navn Institut National des Appellations d'Origine Adresse: 51, rue d'Anjou F-75008 Paris Tlf.: (33-1) 53 89 80 00 Fax: (33-1) 42 25 57 97 E-mail: info@inao.gouv.fr

2. Ansøgende sammenslutning:

Navn: Syndicat Interprofessionnel de Défense et de Promotion du Banon Adresse: MRE — Route de la Durance F-04100 Manosque Tlf.: (33-4) 92 87 47 55 Fax: (33-4) 92 72 73 13 E-mail: frecapvincent@wanadoo.fr Sammensætning: producteurs/transformateurs ( X ) autres ( )

3. Produktets art:

Klasse 1-3 — Oste

4. Varespecifikation (sammenfatning af betingelserne i artikel 4, stk. 2):

4.1 Navn: »Banon«

4.2 Beskrivelse: Banon er en blød ost, der fremstilles af fuldfed råmælk fra geder. Den fremstilles ved hurtig koagulering (ostemasse fremstillet med osteløbe). Den modne ost er indsvøbt i naturlige brune kastanjeblade, omviklet med op til seks naturbastbånd, som danner et radiært mønster.

Efter mindst 15 dages lagring, heraf mindst 10 indsvøbt i kastanjeblade, har Banon en ensartet, cremeagtig og blød konsistens. Skorpen under bladene er cremegul. Ostens diameter (med bladsvøb) er mellem 75 og 85 mm og tykkelsen 20 til 30 mm. Uden blade og efter lagringsperioden er nettovægten på 90 til 110 g.

Efter tørring indeholder osten mindst 40 g tørstof pr. 100 g ost og 40 g fedtstof pr. 100 g ost.

4.3 Geografisk område: Mælkeproduktionen og ostens fremstilling og lagring foregår i et geografisk område, der omfatter følgende kommuner:

Departementet Alpes-de-Haute-Provence (04):

Canton de BANON: Banon, L'Hospitalet, Montsalier, Redortiers, Revest-des-Brousses, Revest-du-Bion, La-Rochegiron, Saumane, Simiane-la-Rotonde

Canton de DIGNE: Digne-les-Bains

Canton de DIGNE Est: Marcoux

Canton de DIGNE Ouest: Aiglun, Barras, Le-Castellard-Melan, Le-Chaffaut-St-Jurson, Champtercier, Hautes-Duyes, Mallemoisson, Mirabeau, Thoard

Canton de FORCALQUIER: Dauphin, Forcalquier, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce; Commune en partie: Villeneuve

Canton de LA-JAVIE: Archail, Beaujeu, Le-Brusquet, Draix, La-Javie

Canton de MANOSQUE: del af kommunen: Manosque

Canton de MANOSQUE Nord: Saint-Martin-les-Eaux; del af kommunen: Volx

Canton de MANOSQUE Sud: Montfuron, Pierrevert

Canton de LES-MEES: Le-Castellet, Entrevennes, Malijai, Puimichel; dele af kommunerne: Les-Mees, Oraison

Canton de MEZEL: Beynes, Bras-d'Asse, Chateauredon, Estoublon, Mezel, Saint-Jeannet, Saint-Julien-d'Asse

Canton de LA-MOTTE-DU-CAIRE: Chateaufort, Clamensane, La-Motte-du-Caire, Nibles, Valernes

Canton de MOUSTIERS-SAINTE-MARIE: Moustiers-Sainte-Marie, St-Jurs

Canton de NOYERS-SUR-JABRON: Bevons, Chateauneuf-Miravail, Curel, Noyers-sur-Jabron Les-Omergues, Saint-Vincent-sur-Jabron, Valbelle

Canton de PEYRUIS: dele af kommunerne: La-Brillanne, Ganagobie, Lurs, Peyruis

Canton de REILLANNE: Aubenas-les-Alpes, Cereste, Montjustin, Oppedette, Reillanne, Sainte-Croix-A-Lauze, Vacheres, Villemus

Canton de RIEZ: Allemagne-en-Provence, Esparron-de-Verdon, Montagnac-Montpezat, Puimoisson, Quinson, Riez, Roumoules, Sainte-Croix-de-Verdon, Saint-Laurent-du-Verdon

Canton de SAINT-ETIENNE-LES-ORGUES: Cruis, Fontienne, Lardiers, Mallefougasse-Auges, Montlaux, Ongles, Revest-Saint-Martin, Saint-Etienne-Les-Orgues

Canton de SISTERON: Entrepierres, Sisteron

Canton de VALENSOLE: Brunet, Saint-Martin-de-Brômes; dele af kommunerne: Valensole, Greoux-les-Bains

Canton de VOLONNE: Aubignosc, Chateauneuf-Val-Saint-Donat, L'Escale, Peipin, Salignac, Sourribes, Volonne; dele af kommunerne: Chateau-Arnoux-Saint-Auban, Montfort

Departementet Hautes-Alpes (05):

Canton de LARAGNE-MONTEGLIN: Eyguians, Laragne-Monteglin

Canton de ORPIERRE: Etoile-Saint-Cyrice, Lagrand, Nossage-et-Benevent, Orpierre, Sainte-Colombe, Saleon, Trescleoux

Canton de RIBIERS: Barret-Le-Bas, Chateauneuf-de-Chabre, Eourres, Saint-Pierre-Avez, Salerans

Canton de ROSANS: Bruis, Chanousse, Montjay, Moydans, Ribeyret, Rosans, Saint-Andre-de-Rosans, Sainte-Marie, Sorbiers

Canton de SERRES: Le-Bersac, L'Epine, Mereuil, Montclus, Montmorin, Montrond, La-Piarre, Saint-Genis, Serres, Sigottier

Departementet Vaucluse (84):

Canton de APT: Auribeau, Castellet, Gignac, Lagarde-d'Apt, Saignon, Saint-Martin-de-Castillon, Viens

Canton de BONNIEUX: Buoux, Sivergues

Canton de SAULT: Aurel, Monieux, Saint-Christol, Saint-Trinit, Sault

Departementet Drôme (26):

Canton de BUIS-LES-BARONNIES: Rioms, La-Rochette-du-Buis, Saint-Auban-sur-l'Ouvèze

Canton de SEDERON: Aulan, Ballons, Barret-de-Lioure, Eygalayes, Ferrassieres, Izon-la-Bruisse, Laborel, Lachau, Mevouillon, Montauban-sur-l'Ouveze, Montbrun-les-Bains, Montfroc, Montguers, Reilhanette, Sederon, Vers-sur-Meouge, Villebois-les-Pins, Villefranche-le-Château

4.4 Bevis for oprindelse: Hver mælkeproducent, hver forarbejdningsvirksomhed og hver lagringsvirksomhed udfylder en »egnethedserklæring« (déclaration d'áptitude), der registreres af I.N.A.O., som således kan identificere alle parterne. Disse skal for I.N.A.O. kunne fremvise de dokumenter mv., som er nødvendige for kontrollen af mælkens og ostenes oprindelse, kvalitet og produktionsbetingelser. Hver ost forsynes med et mærke med henblik på kontrol.

Som led i kontrollen med egenskaberne ved produkter med beskyttet oprindelsesbetegnelse foretages der en analytisk og organoleptisk undersøgelse, som sikrer, at osten opfylder kravene om kvalitet og særpræg.

4.5 Fremstillingsmetode: Mælk, der anvendes til fremstilling af Banon, skal komme fra geder af racerne Communes Provençales, Roves, Alpines og krydsninger af disse racer. Endvidere er produktionen begrænset til 850 kg mælk pr. lakterende ged pr. år.

Gederne får hovedsagelig næring ved græsning på græsmarker eller overdrev. De går på græs, så snart vejret og græsvæksten tillader det. Gederne skal gå på græs i mindst 210 dage om året, og græs skal udgøre størstedelen af deres foderindtag i mindst 4 måneder om året.

På bedriften skal det foderareal, der anvendes til gederne, være på mindst 1 ha græsmark pr. 8 geder og 1 ha overdrev pr. 2 geder. Opdræt uden græsning og uden friarealer er forbudt.

Tilførsel af foder (tørfoder og fodertilskud) er begrænset på årsbasis og dagsbasis, og det samme gælder indkøb af foder, som ikke er dyrket i det pågældende område.

Mælken afhentes på bedriften hver dag og opbevares ved 8 °C indtil afhentning.

Der anvendes ubehandlet mælk, og den er ikke standardiseret, hvad proteiner og fedtindhold angår.

Fysisk og kemisk behandling er forbudt, bortset fra filtrering til fjernelse af makroskopiske urenheder, køling til en temperatur over 0 °C med henblik på opbevaring af mælken og genopvarmning af mælken til højst 35 °C inden tilsætning af løbe.

Bortset fra tilsætning af løbe, mælkesyrebakterier, modningskultur og salt (natriumchlorid) er det forbudt at tilsætte eller fjerne noget fra mælken.

Mælken tilsættes løbe ved en temperatur på mellem 29 °C og 35 °C. Ved fremstilling på bedriften tilsættes løbe senest 18 timer efter den tidligste malkning. På osterier tilsættes løbe senest 4 timer efter den seneste mælkeafhentning.

Skæring finder sted højst 2 timer efter tilsætning af løbe. Ostemassen presses manuelt i osteforme. Osten vendes mindst 2 gange i de første 12 timer. Afdrypning finder sted ved mindst 20 °C. Osten tages ud af formen efter 24-48 timer. Derefter saltes osten.

Modningen sker i to omgange: først i 5-10 dage ved mindst 8 °C inden indsvøbning i kastanjeblade, og derefter i mindst 10 dage ved 8-14 °C. Luftfugtigheden skal være over 80 %.

Ostene kan dyppes i eau-de-vie af vin eller druekvas, inden de indsvøbes i kastanjeblade.

Med denne dobbelte modning på mindst 15 dage efter tilsætning af løbe kan ostens typiske aroma udvikle sig.

Ostemasse eller ost må ikke tilsættes.

4.6 Tilknytning: Osten med benævnelsen »Banon« har sit navn fra kommunen Banon i departementet Alpes-de-Haute-Provence.

Banon fremstilles i et område, hvor jorden som følge af undergrundens beskaffenhed og klimaet, der i de provençalske mellemhøje bjerge er tørt, solrigt og ofte ret køligt om vinteren, ikke er særlig frugtbar og plantevæksten er sparsom og meget specifik (garrigue). Det vilde landskab er ideelt for geder, som finder størstedelen af deres føde her.

I dette landskab er der udviklet et produktionssystem baseret på ekstensivt husdyrbrug, som egner sig til disse særlige forhold. Med jordens lave dyrkningspotentiale har mennesket forsøgt at få mest muligt ud af de beskedne naturressourcer.

Således havde hver familie en gris, nogle høns og desuden et par geder, »den fattige mands ko«, der gav frisk mælk og ost. Der blev i første omgang lavet ost til eget forbrug, og de tiloversblevne oste blev solgt på de lokale markeder, især i Banon, hvor vigtige kommunikationsveje mødes og der ofte er marked. Banon-osten blev ret hurtigt kendt, hvilket er dokumenteret i flere skrifter fra især 1800-tallet.

Efter 2. verdenskrig er gedeflokkene blevet specialiseret, og nu bliver der produceret ost med henblik på salg, mens de overskydende spises i familien.

Banon adskiller sig fra andre oste på to punkter, dels ved, at det er en hurtigt koagulerende ost, der fremstilles ved tilsætning af løbe, dels at den omvikles med brune kastanjeblade.

Banon er altid blevet fremstillet med tilsætning af løbe. Denne fremstillingsmetode har altid været brugt i dette område, og den bevidnes af tilstedeværelsen af store huller i de anvendte osteforme, som viser, at ostemassen er tilsat løbe. Banon er en af de få gedeoste, som stadig fremstilles efter denne metode.

Metoden skyldes vejrforholdene (høj temperatur og tørt vejr forhindrer, at mælken kan afkøles og holdes kold, indtil mælkesyrebakterierne er kommet i gang), som kræver, at man tilsætter en stor dosis løbe, så at mælken koagulerer hurtigt, og dermed undgår, at den bliver sur.

Indsvøbningen er også en traditionel metode i forbindelse med denne ost. Det er både en konserveringsmetode (beskyttelse mod luften) og en lagringsmetode (udvikling af organoleptiske egenskaber). At der er valgt kastanjeblade, skyldes bladenes styrke og deres indhold af garvesyre.

På denne måde kunne man ved at fremstille Banon-ostene få mad på bordet året rundt, også om vinteren, hvor gederne ikke gav mælk.

Produktionsvilkårene er fastlagt således, at områdets egenart og de traditionelle metoder bevares og kommer til udtryk i produktet. Gedernes foderstrategi er i særlig grad tilpasset miljøet og giver ostene deres særlige egenskaber. Især græsningen indtager en fremtrædende plads.

4.7 Kontrolstrukturer:

Navn: Institut National des Appellations d'Origine Adresse: 51, rue d'Anjou F-75008 Paris Tlf.: (33-1) 53 89 80 00 Fax: (33-1) 42 25 57 97 E-mail: info@inao.gouv.fr Navn: D.G.C.C.R.F. Adresse: 59, Bd V. Auriol F-75703 Paris CEDEX 13

4.8 Mærkning: Hver ost med den beskyttede oprindelsesbetegnelse »Banon« markedsføres med egen mærkning, hvor dette navn er angivet.

På mærkningen anføres oprindelsesbetegnelsen med bogstaver, der er mindst lige så store som de øvrige bogstaver eller tegn på mærkningen, og påskriften »Appellation d'Origine Contrôlée« eller »AOC«.

Hver ost, der markedsføres med beskyttet oprindelsesbetegnelse, skal være forsynet med logoet, der indeholder forkortelsen »INAO«, påskriften »Appellation d'Origine Contrôlée« og ostens navn.

4.9. Nationale krav: Dekret om den beskyttede oprindelsesbetegnelse »Banon«.

(1) Europa-Kommissionen, Generaldirektoratet for Landbrug og Udvikling af Landdistrikter, Kvalitetspolitik for landbrugsprodukter, B-1049 Bruxelles.